
საქართველოს ცენტრალური საარჩევნო 
კომისიის დადგენილება №29/2004

2004 წლის 27 თებერვალი 
ქ. თბილისი

საქართველოს პარლამენტის 2003 წლის 2 ნოემბრის პროპორციული სისტემით 2004 წლის 28 მარტს ჩასატარებელი ხელახალი არჩევნებისათვის საარჩევნო სუბიქტთა რიგითობის დადგენის შესახებ

საქართველოს ორგანული კანონის „საქართველოს საარჩევნო კოდექსი” 25-ე მუხლის მე-2 პუნქტის საფუძველზე, საქართველოს ცენტრალური საარჩევნო კომისია ადგენს:


მუხლი 1 
საქართველოს პარლამენტის 2003 წლის 2 ნოემბრის პროპორციული სისტემით 2004 წლის 28 მარტს ჩასატარებელი ხელახალი არჩევნებისათვის კანონით დადგენილი წესით რეგისტრირებულ საარჩევნო სუბიექტებს მიეცეთ უფლება, განცხადებით მიმართონ ცესკოს არა უგვიანეს 2004 წლის 5 მარტისა და მოითხოვონ არჩევნებში მონაწილეობა იგივე რიგითი ნომრით, რომელიც მათ მინიჭებული ჰქონდათ 2003 წლის 2 ნოემბრის არჩევნებისათვის.


მუხლი 2
 თუ 2003 წლის 2 ნოემბრის არჩევნებისათვის რიგითი ნომერი მინიჭებული ჰქონდა საარჩევნო ბლოკს, ამ ნომრის გამოყენების უფლება ენიჭება ბლოკის წევრთა ჩამონათვალში პირველ პარტიას, ხოლო თუ ეს უკანასკნელი წერილობით უარს განაცხადებს, აღნიშნული ნომრის გამოყენების უფლება გადადის ბლოკის წევრთა ჩამონათვალში შემდეგ სუბიექტებზე და ა.შ. 


მუხლი 3 
ეს დადგენილება შეიძლება გასაჩივრდეს თბილისის საოლქო სასამართლოში (მისამართი: ქ. თბილისი, გრ. რობაქიძის გამზ. №7ა) მისი მიღებიდან 3 კალენდარული დღის ვადაში.


მუხლი 4
 ეს დადგენილება ამოქმედდეს გამოქვეყნებისთანავე.

კომისიის თავმჯდომარე ზ. ჭიაბერაშვილი

კომისიის მდივანი დ. ქიტოშვილი

